**Anexa 2 la procedura măsurii**

**CONTRACT DE ACORDARE A AJUTORULUI DE STAT**

**Nr. ............... din ..............**

În conformitate cu prevederile OUG nr. 61/06.05.2022 privind unele măsuri pentru acordarea de microgranturi și granturi pentru capital de lucru entităților din domeniul agroalimentar cu finanțare din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19 și ale Ordinului nr. ................. de aprobare a procedurii de implementare a măsurii „Granturi pentru capital de lucru acordate entităților din domeniul agroalimentar” (în continuare – „măsura”), emis de către ministrul antreprenoriatului și turismului, se încheie prezentul contract de finanțare între:

Agenția pentru IMM, Atragere de Investiții și Promovarea Exportului ............................. denumită, în continuare, AIMMAIPE, cu sediul în ........................., str. .................................. nr. ........., sectorul ........., telefon ............., e-mail: ......................, reprezentată prin ordonator terțiar de credite, Director Executiv .......................... și Coordonatorul Unității de Implementare a Proiectului (UIP)............................., în calitate de administrator al Măsurii

și

………………........................................., cu sediul în ................................, telefon ……............, e-mail:…………………înregistrată sub nr. ........ la oficiul registrului comerțului, CUI/CIF nr. .............., reprezentată legal prin ....................., având funcția de ......................, în calitate de Beneficiar, denumită, în continuare, Beneficiar.

**Precizări prealabile**

În prezentul Contract de acordare a ajutorului de stat, cu excepția situațiilor în care contextul cere altfel sau a unei prevederi contrare:

* termenul „an” / „zi” reprezintă an / zi calendaristic/ă dacă nu se specifică altfel;
* termenul de transmitere se calculează începând cu ziua următoare transmiterii documentului;
* termenul care începe într-o zi nelucrătoare/sărbătoare legală se calculează începând cu prima zi lucrătoare. Termenul care se sfârșește într-o zi de sărbătoare legală/zi nelucrătoare se prelungește până în prima zi lucrătoare;
* în termen de maximum 180 de zile din momentul încasării ajutorului financiar de către beneficiar, acesta are obligația efectuării cheltuielilor cu respectarea art. 4.3.1 alin. (1) din procedura de implementare a măsurii;
* în același termen de maximum 180 de zile din momentul încasării ajutorului financiar de către beneficiar, acesta are obligația încărcării și transmiterii în aplicația electronică a raportului de progres (Anexa 8 la procedura măsurii), a contractelor, după caz, a facturilor, a ordinelor de plată și a extraselor de cont, în caz contrar ajutorul acordat fiind recuperat.

1. **Obiectul contractului**

**ART. 1**

Obiectul contractului îl reprezintă ajutorul de stat acordat sub formă de grant pentru capital de lucru, în baza formularului de înscriere (Anexa 1 – cererea de finanțare) și a documentației aferente, în cadrul măsurii “Granturi pentru capital de lucru acordate entităților din domeniul agroalimentar”, denumită, în continuare, Măsură, implementată de către Ministerul Antreprenoriatului și Turismului (MAT) și Agenția pentru IMM, Atragere de Investiții și Promovarea Exportului (AIMMAIPE) …….........., în conformitate cu prevederile OUG nr. 61/2022 privind unele măsuri pentru acordarea de microgranturi și granturi pentru capital de lucru entităților din domeniul agroalimentar cu finanțare din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, respectiv, în conformitate cu prevederile Ordinului nr. ................. de aprobare a procedurii de implementare a măsurii “Granturi pentru capital de lucru acordate entităților din domeniul agroalimentar”, emis de către ministrul antreprenoriatului și turismului.

**ART. 2**

1. Beneficiarul poate primi grantul în valoare de 5.000 de euro, respectiv 24.739 lei, pentru întreprinderea a cărei cifră de afaceri este cuprinsă între 5.000 și 33.350 euro, respectiv de maximum 15% din cifra de afaceri aferentă anului 2019, dar nu mai mult de 120.000 de euro, respectiv 593.748 lei, pentru întreprinderea a cărei cifră de afaceri este mai mare de 33.350 euro, în termenii și în condițiile stipulate în prezentul contract și în procedura măsurii.
2. Valoarea maximă a contractului de acordate a ajutorului de stat va fi afișată automat în cererea de finanțare (formularul de înscriere- Anexa 1), conform modului de calcul menționat la art. 2, alin. 1 din prezentul contract și informațiilor preluate din baza de date a ANAF. Valoarea contractului este aprobată în urma pre-evaluării realizate prin platforma electronică IMM-Recover și a declarațiilor pe propria răspundere care însoțesc cererea de finanțare (formularul de înscriere) depusă de beneficiar.

Valoarea grantului este de ……………………. lei.

Valoare co-finanțării este de ………………….. lei.

1. **Durata contractului**

**ART. 3**

1. Contractul se încheie pe o perioadă de maximum 12 luni, începând cu data intrării în vigoare a acestuia, respectiv semnarea acestuia de către ambele părți.
2. MAT verifică îndeplinirea condiției privind menținerea sau suplimentarea numărului de angajați timp de 6 luni de la data acordării grantului, prin interogarea automată a bazelor de date, inclusiv utilizarea fondurilor, potrivit destinațiilor prevăzute de OUG nr. 61/2022, pe bază de eșantion, pe perioada de durabilitate a schemei, dar nu mai mult de 3 ani.

**ART. 4**

Termenul-limită pentru efectuarea cheltuielilor prevăzute în procedura măsurii și depunerea raportului de progres pentru toate activitățile este de 180 de zile din momentul încasării ajutorului financiar de către beneficiar.

1. **Finanțare**

**ART. 5**

În situația în care fondurile acordate beneficiarului rămân neutilizate în termenul de 180 de zile prevăzut pentru efectuarea cheltuielilor, suma rămasă neconsumată va fi returnată administratorului măsurii în termen de 30 de zile de la expirarea duratei contractului de acordare a ajutorului de stat.

1. **Modalitățile de plată**

**ART. 6**

Beneficiarul măsurii va deschide cont curent distinct la instituția de credit parteneră pentru care a optat în cererea de finanțare (formularul de înscriere – Anexa 1). Sumele reprezentând grantul vor fi transferate de către banca parteneră în contul beneficiarului, după semnarea contractului de acordare a ajutorului de stat, autorizarea la plată de către AIMMAIPE și depunerea de către beneficiar în contul curent distinct a cofinanțării.

**ART. 7**

1. Beneficiarul poate utiliza grantul pentru capital de lucru pentru susținerea cheltuielilor eligibile angajate după data de 1 februarie 2020.
2. Pentru verificarea utilizării fondurilor potrivit destinațiilor prevăzute în OUG 61/2022, beneficiarul va încărca în aplicație toate sumele plătite și documentele justificative aferente acestora.
3. Toate plățile aferente cheltuielilor efectuate în cadrul măsurii se fac prin transfer bancar, nefiind permise retrageri din contul de grant și nici plăți în numerar.
4. Pentru plățile efectuate în valută, conversia se face utilizându-se cursul de schimb Infor Euro din luna mai 2022, respectiv 1 euro = 4,9479 RON.
5. **Drepturi și obligații**

**ART. 8**

Administratorul măsurii:

1. va asigura finanțarea proiectului în condițiile contractului și în limita fondurilor aprobate pentru măsură, cuprinse în bugetul acestuia;
2. nu acordă plata ajutorului de stat parțială;
3. va recupera ajutorul de stat în situația constatării nerespectării prevederilor legislative ale măsurii;
4. va monitoriza îndeplinirea etapelor prevăzute în procedura de implementare și în schema de ajutor de stat pe perioada de durabilitate a schemei, dar nu mai mult de 3 ani.

Reprezentanții MAT/AIMMAIPE/AM POC și reprezentanții instituției partenere au dreptul să verifice anunțat/inopinat la sediul social/sediile secundare/punctele de lucru al/ale beneficiarului, veridicitatea și conformitatea declarațiilor, activităților și cheltuielilor făcute în cadrul măsurii.

**ART. 9**

Beneficiarul:

1. este obligat să respecte prevederile prezentului contract de finanțare, precum și pe cele ale OUG nr. 61/2022, schemei de ajutor de stat, ghidului solicitantului și procedurii de implementare a măsurii.
2. este obligat să asigure implementarea proiectului în conformitate cu legislația măsurii. Beneficiarul va fi singurul răspunzător în fața autorității finanțatoare pentru măsura “Granturi pentru capital de lucru acordate entităților din domeniul agroalimentar” pentru implementarea proiectului său.
3. este obligat să mențină sau să suplimenteze numărul de salariați față de data depunerii cererii de finanțare (formularului de înscriere – Anexa 1), pe o perioadă de minimum 6 luni de la data acordării ajutorului de stat, cu excepția situației în care utilizează lucrători sezonieri sau/și zilieri.
4. este obligat să pună la dispoziția MAT/AIMMAIPE/AM POC, pe toată perioada de valabilitate a schemei, toate documentele solicitate care dovedesc respectarea legislației măsurii. Administratorul măsurii poate cere oricând informații și documente suplimentare (clarificări) care trebuie furnizate în cel mult **2** (două) zile lucrătoare de la data solicitării acestora;
5. trebuie să deschidă, la instituția financiară parteneră, un cont curent distinct prin care va efectua încasările și plățile în cadrul prezentului contract;
6. trebuie să asigure cofinanțarea în procent de 15% din valoarea grantului, la data plații grantului pentru capital de lucru, în contul de grant distinct, deschis la banca parteneră, cofinanţare care este liberă de ajutor de stat, potrivit prevederilor legale în vigoare.
7. **Răspunderea contractuală**

**ART. 11**

Administratorul măsurii nu răspunde, în nicio situație și pentru niciun motiv, pentru pagubele sau prejudiciile suferite de bunurile achiziționate în cadrul proiectului pe tot parcursul derulării contractului și nici nu poate accepta vreo pretenție de compensare sau cerere de plată legate de aceste situații.

**ART. 12**

În cazul în care, prin bugetul măsurii nu se acoperă sumele necesare finanțării proiectului, administratorul măsurii este exonerat de orice răspundere.

**ART. 13**

Administratorul măsurii este exonerat de orice răspundere asociată oricărei pretenții sau acțiuni cauzate de încălcarea regulilor, reglementărilor sau legislației de către beneficiar, angajații acestuia, ori de persoanele care răspund de acești angajați, precum și urmare a încălcării drepturilor aparținând terțelor părți.

**ART. 14**

În cazul în care, în urma controalelor efectuate de reprezentanții MAT/ AIMMAIPE//AM POC instituției partenere sau la sesizarea organelor de control abilitate ale statului, se constată că beneficiarul a făcut declarații incomplete și/sau neconforme cu realitatea pentru a obține grantul sau a schimbat destinația ajutorului acordat, acesta are obligația de a rambursa sumele primite, împreună cu dobânzile aferente, calculate la data constatării.

**ART. 15**

Beneficiarul își asumă responsabilitatea în fața terțelor părți, inclusiv răspunderea pentru fapte sau prejudicii de orice fel cauzate de acesta în limita derulării contractului. Contractul angajează răspunderea solidară a beneficiarului și succesorilor săi pe de o parte, iar, pe de altă parte, a administratorului măsurii și a succesorilor acestuia.

1. **Conflict de interese**

**ART. 16**

Beneficiarul se angajează să ia toate măsurile necesare pentru a evita conflictele de interese și va informa imediat administratorul măsurii despre orice situație care cauzează sau ar putea cauza un asemenea conflict. MAT/AIMMAIPE poate refuza plata grantului sau recupera sumele acordate în situația identificării unor legături de rudenie până la gradul II inclusiv și afini până la gradul II inclusiv, între deținătorii de acțiuni sau părți sociale ale întreprinderii beneficiarului și furnizorii acestuia, inclusiv soț, soție.

1. **Clauză de confidențialitate**

**ART. 17**

În înțelesul prezentului contract, informații confidențiale sau secrete includ datele referitoare la informațiile prevăzute în situațiile financiare ale beneficiarului, așa cum sunt ele prezentate în documentele contabile depuse.

**ART. 18**

1. Documentele justificative depuse de către solicitanți în cadrul măsurii sunt confidențiale, membrii MAT/AIMMAIPE/AM POC având obligația de a nu dezvălui informații menționate în acestea către terțe persoane, cu excepția cazului în care informațiile sunt furnizate organelor abilitate ale statului în exercitarea atribuțiilor ce le revin.
2. MAT și AIMMAIPE sunt autorizate să publice, în orice formă și mediu, incluzând internetul, informațiile referitoare la numele beneficiarului, suma și/sau scopul ajutorului de stat acordat, așezarea geografică a proiectului (localitatea și județul).
3. **Clauză de rezoluțiune a contractului**

**ART. 19**

În situația în care se constată neconcordanțe între pre-evaluarea cererilor de finanțare (formulare de înscriere) depuse de beneficiarii ajutorului de stat, realizată cu ajutorul platformei informatice IMM Recover, și verificările efectuate de administratorul schemei de ajutor de stat până la data efectuării plății, referitoare la respectarea condițiilor de eligibilitate specifice măsurilor de acordare a sprijinului, contractul de acordare a ajutorului de stat încetează prin rezoluțiune de plin drept, fără notificare și fără intervenția instanței de judecată.

1. **Modificarea contractului**

**ART. 20**

Orice modificare a prezentului contract se face prin act adițional, semnat de ambele părți, care face parte integrantă din contract.

**ART. 21**

Valoarea totală a contractului poate fi modificată de către administrator măsurii, dar numai în sensul diminuării, în cazul constatării nerespectării de către beneficiar a clauzelor contractului sau în cazul solicitării exprese a beneficiarului.

1. **Încetarea contractului**

**ART. 22**

Contractul încetează de drept la termenul prevăzut în cap. II art. 3.

**ART. 23**

Contractul poate înceta prin reziliere la inițiativa administratorului măsurii, fără acordarea niciunui preaviz, fără a plăti niciun fel de compensație și fără nicio altă formalitate, atunci când beneficiarul:

* 1. nu își îndeplinește oricare dintre obligațiile asumate prin Contract;
  2. în urma verificărilor efectuate după semnarea contractului de acordare a ajutorului de stat, nu se încadrează în categoria beneficiarilor eligibili, așa cum este prevăzut în OUG nr. 61/2022, schema de ajutor de stat, ghidul solicitantului, și/sau în procedura de implementare a măsurii, sau nu respectă oricare dintre prevederile OUG nr. 61/2022;
  3. este declarat insolvabil, intră în lichidare judiciară sau faliment sau își suspendă activitatea la Oficiul Național al Registrului Comerțului, în această situație beneficiarul fiind obligat să înștiințeze MAT/AIMMAIPE în termen de maximum 5 zile calendaristice din momentul apariției oricăreia dintre situațiile menționate;
  4. a făcut declarații false sau incomplete pentru a obține finanțarea prevăzută în contract sau furnizează rapoarte ce nu reprezintă realitatea;
  5. a comis/comite nereguli de ordin financiar sau acte de corupție stabilite printr-o hotărâre judecătorească definitivă;
  6. nu păstrează numărul de locuri de muncă existente la data înscrierii pe o perioadă de minimum 6 luni de la data acordării grantului.

**ART. 24**

Contractul poate fi reziliat și grantul acordat va fi recuperat și în cazul în care obiectele/bunurile, fie ele mobile sau imobile, finanțate în cadrul prezentului contract, nu sunt folosite conform scopului destinat, activitatea operatorului economic se suspendă/devine inactivă, precum și în cazul în care bunurile de natura mijloacelor fixe sau a obiectelor de inventar achiziționate în cadrul prezentului contract sunt vândute, închiriate sau înstrăinate sub orice formă prevăzută de legislația în vigoare, oricând pe perioada de valabilitate a prezentului contract.

1. **Cesiune**

**ART. 25**

Beneficiarul nu poate ceda sau transfera prezentul contract sau oricare dintre creanțele sau obligațiile rezultând din acesta în favoarea sau în sarcina unei terțe părți.

1. **Rezolvarea și soluționarea litigiilor**

**ART. 26**

Prezentul contract se supune legislației românești.

**ART. 27**

Eventualele litigii ivite în legătură cu prezentul contract vor fi soluționate pe cale amiabilă.

În cazul în care acest lucru nu este posibil, litigiul va fi adus spre soluționare instanței judecătorești competente.

1. **Forța majoră sau situații de urgență**

**ART. 28**

Forța majoră sau situațiile de urgență exonerează părțile de răspundere în cazul imposibilității derulării contractului, executării necorespunzătoare sau cu întârziere a obligațiilor asumate prin prezentul contract.

**ART. 29**

Prin forță majoră se înțelege un eveniment independent de voința părților, imprevizibil ori insurmontabil, apărut după încheierea contractului, care împiedică părțile să își execute obligațiile asumate.

**ART. 30**

Cazurile de forță majoră vor fi certificate în condițiile legii.

**ART. 31**

Partea care invocă forță majoră este obligată să notifice celeilalte părți în termen de 5 zile, prin mail/scrisoare recomandată, existența și data de începere a evenimentului sau împrejurările considerate ca forță majoră, fiind obligată să ia toate măsurile posibile pentru limitarea consecințelor produse de un asemenea caz.

1. **Dispoziții finale**

**ART. 32**

Prezentul contract reprezintă voința părților și înlătură orice altă înțelegere verbală dintre acestea, anterioară sau ulterioară lui.

**ART. 33**

Prezentul contract se completează cu prevederile Ordinului nr. ................. de aprobare a procedurii de implementare a măsurii “Granturi pentru capital de lucru acordate entităților din domeniul agroalimentar”, emis de către ministrul antreprenoriatului și turismului.

Prezentul contract face parte integrantă și este Anexă la procedura de implementare a măsurii.

Prezentul contract a fost semnat electronic de ambele părți, având aceeași valoare pentru fiecare.

|  |  |
| --- | --- |
| Agenția pentru IMM, Atragere de Investiții și Promovarea Exportului,  ................................................................... | Beneficiar,  ............................................................................ |
| Ordonator principal de credite/ Ordonator terțiar de credite,  .................................  (semnătura electronică) | Reprezentant legal/funcția,  .............................................  (semnătura electronică) |
| Control financiar preventiv propriu,  ..................................................  (semnătura electronică) |  |
| Compartiment economic, juridic  resurse umane și administrativ,  .................................................  (semnătura electronică) |  |